
Катар Мениджмънт Ейджънси ЕООД, съвместно с Тексима Трейдинг ЕООД създават ново съвместно дружество

БЪЛГАРИЯ - КАТАР СЕЛСКОСТОПАНСКА КОМПАНИЯ ООД

Сътрудничество между Катарска инвестиционна група и България в сферата на селското стопанство
Катар Мениджмънт Ейджънси (Кю Ем Ей България) е бързо разрастваща се конгломератна група, произхождаща от Държавата Катар, която започна да развива своята дейност и в София, България от януари 2013 година. На основата на подписано партньорско споразумение с Тексима Трейдинг ЕООД, България е регистрирано съвместно дружество „България - Катар Селскостопанска Компания“ ООД, с основен предмет на дейност – изкупуване, угояване и продажба на живи животни - агнета и телета, предназначени за всички световни пазари и производство на концентрирани фуражи за собствени нужди и продажба на трети страни.

Новата съвместна компания поставя началото на обещаващо сътрудничество между българската и катарската страна в областта на производството и реализацията на селскостопански продукти, като по този начин това ще открие и нови възможности за инвестиции в сферата на селското стопанство. Компанията има намерение постепенно да разширява своята дейност по угояване на живи животни до пълно задоволяване на търсенето от страна на своите клиенти, като едновременно с това започне и производство на концентрирани фуражи, достъпни за местна употреба и износ. Целта на „България - Катар Селскостопанска Компания“ ООД ще бъде изкупуване, угояване и износ на живи животни, както и производство на концентрирани фуражи най-вече за нуждите на клиенти от района на Персийския залив и Близкия изток, но и други региони на света не се изключват като потенциални бъдещи пазари.

Презентирането на новото катарско-българско дружество ще се проведе в София, в хотел Шератон, зала Сердика, на 22 януари 2014 г., от 18:30 ч., където ще се обявят целите, концепцията и стратегията за развитието на компанията в присъствието на представители на държавните, обществените и бизнес среди на Катар и България.

Моля ,

потвърдете присъствието на представител до 17.01.2014 г.  на:
E-mail: info@qmaqatar.bg 
Телефон: +359 887 305 307

Катар Мениджмънт Ейджънси ЕООД:
Катар Мениджмънт Ейджънси ЕООД (Кю Ем Ей) е една от водещите конгломератни компании в Катар. Основана през 2008 година, Кю Ем Ей включва група фирми с различен предмет за дейност – от IT сектора и бизнес консултирането до услуги в сферата на търговията с бързооборотни стоки.

Кю Ем Ей, която е основана със 100% частен капитал, чрез своя непрекъснат растеж и достигане на поставените бизнес цели, дава един неоценим принос за развитието на страната си.

Компанията възнамерява да разшири дейността си както чрез регионални, така и чрез глобални стратегически партньорства с други утвърдени международни компании за предоставяне на услуги от световна класа, които да осигурят работещи и печеливши решения в различните дейност, в която специализира.

В качеството си на компания с 50% годишен растеж, разчитаща на своя квалифициран и опитен персонал, Кю Ем Ей се явява ключов играч за национални и международни компании, които търсят най-подходящия партньор за бизнеса си в Катар, който да може да им осигури ефективни услуги и работещи решения на атрактивни цени за постигането на своите корпоративни цели.
Адрес: бул Ал. Стамболийски 84-86

София 1303

Тел.: +35924217625

Факс: +35924217624

Ел. поща: info@qmaqatar.bg
Уебсайт: www.qmaqatar.bg
Тексима Трейдинг ЕООД:
Тексима Трейдинг ЕООД е регистрирана през 1993 год., със седалище и адрес на управление в с. Баните, обл. Смолян, България. Работещите в дружеството, както и собственика и управител на фирмата, притежават значителен опит в областта на изкупуването, угояването и реализацията на живи животни и охладено месо.
Дружеството започва дейността си като партньор на бившата държавна организация РОДОПАИМПЕКС, постепенно изгражда структури за пряко изкупуване на живи животни в по-голямата част от страната и за периода 1995-2003 год. осъществява над 60% от износа на живи животни за Арабските пазари и Европейския съюз. През 1997 год. фирмата инвестира значителни по обем средства, като закупува почти всички бази на РОДОПАИМПЕКС, модерни животновози, собствен кораб и т.н.

През периода 1994-1997 год., успоредно с развиването на дейността си в България, дружеството се установява и на пазара в Украйна, където заедно с  обединението УКРАИНМЕСПРОМ регистрира съвместно дружество – УКРСЕЛХОЗПРОДУКТ. През този период Тексима Трейдинг ЕООД е на второ място в Европа по износ на живи животни и охладено месо.

Дружеството е осъществило и поддържа и в момента коректно партньорство с известни представители в този бизнес, както на Арабските, така и на Европейските пазари.

Тексима Трейдинг ЕООД притежава дъщерна фирма – Тополи ЕООД, която е собственик на база в с. Тополи, с добре изградена инфраструктура, намираща се в индустриална зона на 1 км от летище Варна и на 3 км от пристанище Варна. Базата е разположена на площ от 100 дка, от които 12.950 дка представляват покрита складова площ, оборудвана с модерна техника за обработка на товари, отговаряща на европейските стандарти.

Дружеството има сериозен опит в логистичната дейност, свърана с управление на материални потоци и материални запаси от ралични продукти. Така например, фирмата е реализирала износ на живи шилета от България за арабските пазари на стойност над 80 млн евро и на телета за същите пазари за над 60 млн евро. Износът на охладено месо за европейските пазари, главно Италия и Гърция, възлиза на 30 млн евро. През последните 5 години дейностите, свързани с угояването и износа на живи животни и производство  на фуражи са обособени в базите на Тексима Трейдинг ЕООД в с. Белокопитово и с. Градище, обл. Шумен. В базата в с. Тополи, обл. Варна се складират и управляват продукти с различно предназначение – бяла техника, хранителни продукти, текстил, химически продукти и др. В дружеството, наред с другите специалисти, работят и опитни експерти по логистика, европейско право и управление на финансите.
Адрес: с.Белокопитово,обл.Шумен

Тел.:+359/888201037
        +359/53142213
 Факс: +359Б53142214

 Ел. поща:  texima.ltd@gmail.com
Уебсайт:     www.texima.eu

